pythainlp/thaigov-v2-corpus-22032023 huggingface dataset:
วันพุธที่ 7 กรกฎาคม 2564
"นายกรัฐมนตรี และรัฐมนตรีว่าการกระทรวงกลาโหม สั่งดูแลทหารบาดเจ็บและครอบครัวผู้เสียชีวิตจากเหตุลอบวางระเบิดใต้"
พล.ท.คงชีพ ตันตระวาณิชย์ โฆษก กห.เปิดเผยว่า พล.อ.ประยุทธ์ จันทร์โอชา นรม.และ รมว.กห.
ได้แสดงความเสียใจกับครอบครัวทหารที่เสียชีวิตและบาดเจ็บ จากเหตุคนร้ายลอบวางระเบิดในพื้นที่หมู่บ้านสันติสุข บ.ลางา ต.บ้านนา อ.จะนะ จว.สงขลา เมื่อคืน 6 ก.ค.64 ที่ผ่านมา เป็นเหตุให้กำลังพลของชุดปฏิบัติการ ร้อย.ร 2531 ที่อยู่ระหว่างปฏิบัติหน้าที่รักษาความปลอดภัยและสนับสนุนดูแลควบคุมการแพร่ระบาดของโควิด -19 ในพื้นที่หมู่บ้านลางา เสียชีวิต 1 นาย และบาดเจ็บ 3 นาย
โดย นรม.และ รมว.กห. ได้สั่งการ ทบ. โดย กอ.รมน.ภาค 4 เข้าช่วยดูแลรักษาพยาบาลผู้ที่ได้รับบาดเจ็บ รวมทั้งช่วยเหลือดูแลครอบครัวผู้ที่เสียชีวิตและสนับสนุนจัดพิธีทางศาสนาอย่างสมเกียรติ พร้อมทั้งให้เร่งตรวจสอบพยานหลักฐาน ติดตามผู้กระทำผิดมาดำเนินการตามกฎหมายโดยเร็ว ทั้งยังได้กำชับให้เจ้าหน้าที่ปฏิบัติงานด้วยความระมัดระวังและสร้างความเข้าใจกับประชาชนในแต่ละพื้นที่ เพื่อร่วมกันดูแลความปลอดภัยและมาตรการควบคุมโรคที่กำลังแพร่ระบาดในหลายพื้นที่ไปพร้อมกัน
วันอังคารที่ 10 สิงหาคม 2564
ดีอีเอส เตือนอย่าหลงเชื่อข่าวปลอม ลูกอมรสกระชายผสม ZINC สามารถต้านโควิด-19 ได้ ย้ำขณะนี้ยังไม่มีการยื่นข้อมูลประสิทธิผลในการต้านเชื้อไวรัสโคโรนา (โควิด-19)  ประชาชนที่หลงเชื่อการโฆษณาอาจเสียเงินเปล่าได้
ดีอีเอส เตือนอย่าหลงเชื่อข่าวปลอม ลูกอมรสกระชายผสม ZINC สามารถต้านโควิด-19 ได้ ย้ำขณะนี้ยังไม่มีการยื่นข้อมูลประสิทธิผลในการต้านเชื้อไวรัสโคโรนา (โควิด-19)  ประชาชนที่หลงเชื่อการโฆษณาอาจเสียเงินเปล่าได้
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการส่งต่อคำแนะนำว่าลูกอมรสกระชายผสมZINCสามารถต้านโควิด-19ได้ทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับสำนักงานคณะกรรมการอาหารและยา(อย.)กระทรวงสาธารณสุขพบว่าประเด็นดังกล่าวนั้นเป็นข้อมูลเท็จ
กรณีการให้คำแนะนำวิธีต้านเชื้อโควิด-19โดยให้อมลูกอมรสกระชายผสมZINCนั้นทางสำนักงานคณะกรรมการอาหารและยา(อย.)กระทรวงสาธารณสุขได้ตรวจสอบและชี้แจงข้อเท็จจริงว่าเป็นคำแนะนำที่ไม่ถูกต้องเนื่องจากผลิตภัณฑ์ดังกล่าวขออนุญาตเป็นอาหารประเภทหมากฝรั่งและลูกอมซึ่งในการยื่นขออนุญาตไม่มีการยื่นข้อมูลประสิทธิผลในการต้านเชื้อไวรัสโคโรนา(โควิด-19)ตามที่กล่าวอ้างจึงไม่สามารถประเมินประสิทธิผลของผลิตภัณฑ์ดังกล่าวได้
ทั้งนี้ผลิตภัณฑ์อาหารไม่มีผลในการบำบัดบรรเทาหรือรักษาโรคจึงขอเตือนประชาชนอย่าเชื่อการโฆษณาของผลิตภัณฑ์ดังกล่าวหากผู้บริโภคหลงเชื่อซื้อผลิตภัณฑ์ดังกล่าวมารับประทานเพื่อหวังผลในการต้านเชื้อไวรัสโคโรนา(โควิด-19)ตามที่กล่าวอ้างอาจเสียเงินเปล่าได้
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม โดยประชาชนได้รับข้อมูลข่าวสารจากสำนักงานคณะกรรมการอาหารและยา(อย.)กระทรวงสาธารณสุขสามารถติดตามได้ที่เว็บไซต์www.fda.moph.go.thหรือโทรสายด่วน1556 การกระทำของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(2),(5)มีอัตราโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
วันพุธที่ 10 พฤศจิกายน 2564
สธ. กำหนดกลยุทธ์ 5 Smart เปิดประเทศปลอดภัย
ปลัดกระทรวงสาธารณสุข ใช้กลยุทธ์ 5 Smart รองรับการเปิดประเทศสร้างความเชื่อมั่นด้านสุขภาพให้ประชาชนใช้ชีวิตวิถีใหม่ โดยประสานกับหน่วยงานทั้งภาครัฐ ภาคเอกชน และภาคประชาชน ให้เกิดการขับเคลื่อนด้านเศรษฐกิจ ควบคู่กับการเปิดประเทศอย่างปลอดภัย
ปลัดกระทรวงสาธารณสุข ใช้กลยุทธ์ 5Smart รองรับการเปิดประเทศสร้างความเชื่อมั่นด้านสุขภาพให้ประชาชนใช้ชีวิตวิถีใหม่ โดยประสานกับหน่วยงานทั้งภาครัฐ ภาคเอกชน และภาคประชาชน ให้เกิดการขับเคลื่อนด้านเศรษฐกิจ ควบคู่กับการเปิดประเทศอย่างปลอดภัย
วันนี้ (10 พฤศจิกายน 2564) ที่ โรงแรม แกรนด์ริชมอนด์ นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวในการประชุมเชิงปฏิบัติการเตรียมความพร้อมการเปิดประเทศว่า กระทรวงสาธารณสุขได้เตรียมมาตรการสนับสนุนนโยบายรัฐบาลในการเปิดประเทศรับนักท่องเที่ยว เมื่อวันที่ 1 พฤศจิกายน เป็นต้นมา ซึ่งในอนาคตจะมีการเปิดพื้นที่ต่าง ๆ เพิ่มมากขึ้น เพื่อให้ทุกภาคส่วนกลับมาใช้ชีวิตแบบNew Normal โดยเร็วโดยกระทรวงสาธารณสุขจะเป็นผู้ประสานการเชื่อมต่อระหว่างหน่วยงานภาครัฐ เช่น กระทรวงการต่างประเทศ กระทรวงการท่องเที่ยวและกีฬา ภาคเอกชน และภาคประชาชน ให้เกิดการขับเคลื่อนด้านเศรษฐกิจ ควบคู่กับการเปิดประเทศอย่างปลอดภัย โดยมีเป้าหมาย เพื่อสร้างความเชื่อมั่นในการใช้ชีวิตวิถีใหม่New Normal,สร้างความเชื่อมั่นด้านสุขภาพ ลดการเสียชีวิตจากโรคโควิด19, ฟื้นฟูเศรษฐกิจของประเทศให้ฟื้นตัว และเสริมสร้างสังคมและวัฒนธรรม โดยปฏิบัติตามมาตรการ ป้องกันและควบคุมโรคแบบครอบจักรวาลUniversal Prevention
นายแพทย์เกียรติภูมิ กล่าวต่อว่า เพื่อให้การดำเนินงานบรรลุตามเป้าหมายได้กำหนดกลยุทธ์ 5Smartประกอบด้วย 1.การเปิดประเทศอย่างปลอดภัย (smart Reopening) 2.มุ่งเน้นเฝ้าระวังป้องกันควบคุมโรคในกลุ่มเสี่ยง/เปราะบาง พื้นที่เสี่ยง กิจกรรมเสี่ยง และกิจการเสี่ยง (Smart Control ) 3.การยกระดับความพร้อมด้านการแพทย์และสาธารณสุข (Smart Health Preparedness) 4.การพัฒนาระบบข้อมูลเทคโนโลยีสารสนเทศ และการสื่อสารความเสี่ยง (Smart Information Technology and Communication) 5.การสร้างกลไกการบริหารจัดการแบบบูรณาการ(Smart Mechanism and Participation) วัดความสำเร็จได้จาก 1. ประชาชนร่วมมือร่วมใจใช้ชีวิตและดำเนินกิจกรรม/กิจการ ภายใต้มาตรการควบคุมโรค 2.ประชาชนในประเทศได้รับวัคซีนโควิด 19 ครบตามเกณฑ์ 70%ภายใน ปี2564 3.ทุกจังหวัดสามารถควบคุมสถานการณ์โควิด 19 ให้สงบตามแนวทางที่กำหนด 4.มีผู้ป่วยโควิด 19อาการรุนแรงครองเตียงในโรงพยาบาลไม่เกิน 60 - 80% 5.อัตราเติบโต GDP เพิ่มขึ้น 6.ประชาชนมีความรู้เกี่ยวกับเรื่องโควิด 19 ถึง 80% และปฏิบัติตามมาตรการ Universal Prevention โดยขับเคลื่อนพร้อมกับมาตรการหลักกระทรวงสาธารณสุข คือ V: Vaccine ทุกภาคส่วนร่วมมือกันนำประชาชนเข้ารับการฉีดวัคซีนให้ได้มากที่สุดเพื่อสร้างความปลอดภัย U: Universal Prevention ป้องกันตัวเองตลอดเวลา C : Covid Free Setting สถานที่บริการมีความพร้อม ผู้ให้บริการฉีดวัคซีนครบ และ A: ATK เพื่อเฝ้าระวังและตรวจหาเชื้อในกลุ่มเสี่ยง
******************************10 พฤศจิกายน 2564
**************************************
วันจันทร์ที่ 6 กันยายน 2564
โครงการกระจายวัคซีนทางเลือกให้กับประชาชนในพื้นที่ปากเกร็ด จ.นนทบุรี (สำนักงานปลัดกระทรวงกลาโหม พื้นที่ ศรีสมาน)
สู่เป้าหมาย 33,000 คน ภายใน กันยายน 2564 ️
️อัปเดต “ศูนย์ฉีดวัคซีนทางเลือก ซิโนฟาร์ม”อำนวยความสะดวกให้ประชาชน พื้นที่ปากเกร็ด จ.นนทบุรี
- ฉีดวันที่ 5 ก.ย.64 จำนวน 900 คน
- ฉีดไปแล้ว 17,000 คน
- ต้องฉีดอีก 16,000 คน
#โครงการกระจายวัคซีนทางเลือก
#สำนักงานปลัดกระทรวงกลาโหม
วันพุธที่ 11 สิงหาคม 2564
กระทรวงยุติธรรม โดยสำนักงานกิจการยุติธรรม เชิญชวนนักวิชาการ นิสิตนักศึกษาส่งบทความลงวารสารกระบวนการยุติธรรม มุ่งต่อยอดองค์ความรู้ด้านกฎหมายและกระบวนการยุติธรรม
กระทรวงยุติธรรม โดยสำนักงานกิจการยุติธรรม เชิญชวนนักวิชาการ นิสิตนักศึกษาส่งบทความลงวารสารกระบวนการยุติธรรม ผ่านการรับรองคุณภาพ TCI กลุ่ม 1 มุ่งต่อยอดองค์ความรู้ด้านกฎหมายและกระบวนการยุติธรรม
พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม เปิดเผยว่า สำนักงานกิจการยุติธรรม ในฐานะฝ่ายเลขานุการของคณะกรรมการพัฒนาการบริหารงานยุติธรรมแห่งชาติ (กพยช.) ได้จัดทำ “วารสารกระบวนการยุติธรรม” (วารสารวิชาการ ราย 4 เดือน) มาตั้งแต่ปี พ.ศ.2551 เพื่อประชาสัมพันธ์และเผยแพร่ความรู้เกี่ยวกับการบริหารงานยุติธรรม รวมถึงส่งเสริม สนับสนุน และเผยแพร่ผลงานวิชาการและงานวิจัยของคณาจารย์ นักวิจัย นักวิชาการ ตลอดจนนิสิต นักศึกษาระดับปริญญาโทขึ้นไป จนต่อยอดให้เกิดการศึกษา ค้นคว้า วิจัย ค้นหาองค์ความรู้ใหม่ ๆ เพื่อพัฒนางานด้านกระบวนการยุติธรรมทั้งระบบ ในด้านการบริหารงานยุติธรรม ด้านกฎหมาย ด้านการบริหารจัดการองค์กรในกระบวนการยุติธรรม ให้ผู้สนใจหรือสาธารณชนได้รับรู้ โดยมีกองบรรณาธิการซึ่งประกอบด้วย ผู้ทรงคุณวุฒิ อาจารย์ นักวิชาการในสาขาต่าง ๆ ที่เกี่ยวข้องช่วยกันพิจารณากลั่นกรองบทความ และดำเนินการเผยแพร่สู่สถาบันการศึกษา หน่วยงาน ตลอดจนสาธารณชนมาโดยตลอด ซึ่งเป็นการดำเนินงานที่สอดคล้องกับนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม ที่เน้นให้สำนักงานกิจการยุติธรรมเป็นหน่วยงานทางวิชาการที่เป็นคลังความรู้ในการพัฒนากฎหมายและกระบวนการยุติธรรม
พันตำรวจโท พงษ์ธร เปิดเผยอีกว่า วารสารกระบวนการยุติธรรม (Journal of Thai Justice System) ได้รับการรับรองคุณภาพวารสารวิชาการ จากศูนย์ดัชนีการอ้างอิงวารสารไทย (TCI) ให้อยู่ในฐานข้อมูล TCI กลุ่มที่ 1 ซึ่งมีผลตั้งแต่วันที่ 1 มกราคม 2564 ถึงวันที่ 31 ธันวาคม 2567 โดยเป็นวารสารที่ผ่านการรับรองคุณภาพของ TCI และอยู่ในฐานข้อมูล TCI และจะถูกคัดเลือกเข้าสู่ฐานข้อมูล ASEAN Citation Index (ACI) อย่างไรก็ตาม ขอเชิญชวนนักวิชาการ บุคลากรทางการศึกษา บุคลากรในกระบวนการยุติธรรม นักศึกษาระดับปริญญาโท ปริญญาเอก และผู้ที่สนใจ สามารถส่งบทความวิจัย หรือบทความวิชาการ ที่เกี่ยวข้องกับกฎหมายและกระบวนการยุติธรรม เพื่อตีพิมพ์ลงในวารสารกระบวนการยุติธรรม โดยติดตามรายละเอียดเพิ่มเติมได้ที่เว็บไซต์สำนักงานกิจการยุติธรรม http://www.oja.go.th/TH/jtjs และเว็บไซต์ Thai Journal Online (ThaiJO) https://so04.tci-thaijo.org/index.php/JTJS/
วันอังคารที่ 30 พฤศจิกายน 2564
รัฐมนตรีสุริยะฯ ให้คณะนักธุรกิจจากสภาธุรกิจสหรัฐ - อาเซียน เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้คณะนักธุรกิจจากสภาธุรกิจสหรัฐ - อาเซียน เข้าพบ
รัฐมนตรีสุริยะฯ ให้คณะนักธุรกิจจากสภาธุรกิจสหรัฐ - อาเซียน เข้าพบ
วันนี้ (30 พฤศจิกายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้คณะนักธุรกิจจากสภาธุรกิจสหรัฐอเมริกา-อาเซียน (U.S.-ASEAN Business Council หรือ USABC) เข้าพบและหารือเกี่ยวกับความร่วมมือทางธุรกิจไทย - สหรัฐอเมริกา เพื่อให้เกิดการพัฒนาเศรษฐกิจที่ยั่งยืน และความก้าวหน้าทางเทคโนโลยี ผ่านระบบประชุมทางไกลรูปแบบกึ่งออนไลน์ (Hybrid) โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และนายวันชัย พนมชัย อธิบดีกรมโรงงานอุตสาหกรรม เข้าร่วมด้วย ณ ห้องประชุม อก.1 ชั้น 2 สำนักงานปลัดกระทรวงอุตสาหกรรม
วันอังคารที่ 9 สิงหาคม 2565
โฆษกรัฐบาล เผย “มท.1” เด้งรับลูกข้อสั่งการ “นายกฯ” เดินหน้ารับมือสถานการณ์น้ำ ปภ.-กทม. ร่วมติดตั้งเครื่องสูบน้ำจำนวน 18 เครื่อง 14 จุดสำคัญในกรุงเทพฯ เร่งระบายน้ำ บรรเทาสถานการณ์
โฆษกรัฐบาล เผย “มท.1” เด้งรับลูกข้อสั่งการ “นายกฯ” เดินหน้ารับมือสถานการณ์น้ำ ปภ.-กทม. ร่วมติดตั้งเครื่องสูบน้ำจำนวน 18 เครื่อง 14 จุดสำคัญในกรุงเทพฯ เร่งระบายน้ำ บรรเทาสถานการณ์น้ำท่วมขังแล้ว
วันที่ 9 สิงหาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า จากสถานการณ์ฝนตกอย่างต่อเนื่อง ช่วงระหว่างวันที่ 7-9 สิงหาคม 2565 ทำให้ทุกพื้นที่ทั่วประเทศไทยได้รับผลกระทบ เกิดฝนตกหนักถึงหนักมากบางพื้นที่ โดยเฉพาะในพื้นที่กรุงเทพมหานคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย สั่งการให้กรมป้องกันและบรรเทาสาธารณภัยสนับสนุนเครื่องสูบน้ำขับด้วยเครื่องยนต์ดีเซลติดตั้งบนเทรลเลอร์ลากจูงพร้อมอุปกรณ์ ขนาดท่อส่ง 14 นิ้ว อัตราสูบ 28,000 ลิตร/นาที ให้สำนักการระบายน้ำ กรุงเทพมหานคร ติดตั้งตามเขตต่าง ๆ ในพื้นที่กรุงเทพมหานคร จำนวน 18 เครื่อง 14 จุดสำคัญที่มีความเสี่ยงน้ำท่วมขัง เพื่อเร่งระบายน้ำ บรรเทาสถานการณ์น้ำท่วมขังแล้ว
โฆษกประจำสำนักนายกรัฐมนตรี กล่าวว่า นายกรัฐมนตรีขอให้ประชาชนติดตามการแจ้งเตือนจากส่วนราชการอย่างใกล้ชิด โดยเฉพาะประชาชนที่อาศัยอยู่ในพื้นที่เสี่ยง ขอให้เตรียมพร้อมรับมือกับสถานการณ์ ทั้งนี้ นายกรัฐมนตรีกำชับเจ้าหน้าที่ของรัฐ โดยเฉพาะส่วนท้องถิ่นให้ทำงานเชิงรุก เตรียมพร้อมแผนเผชิญเหตุ เร่งให้ความช่วยเหลือประชาชนในพื้นที่ที่รับผิดชอบ อย่าปล่อยให้ประชาชนได้รับความเดือดร้อน อะไรที่ช่วยได้อยู่ในอำนาจของท้องถิ่นให้รีบดำเนินการ ในส่วนของผู้ว่าราชการจังหวัดขอให้สนับสนุนการทำงานของท้องถิ่นอย่างบูรณาการ สำหรับกองทัพ ขอให้เตรียมกำลังพล พร้อมยุทโธปกรณ์ ออกให้ความช่วยเหลือประชาชนรวมทั้งให้การสนับสนุนการปฏิบัติงานต่าง ๆ ตามคำร้องขอ เพื่อคลี่คลายสถานการณ์บรรเทาความเดือดร้อนให้กับประชาชน ซึ่งเป็นไปตามเจตนารมณ์ในการเป็นที่พึ่งของประชาชนทุกโอกาส ควบคู่กับการทำความดีเพื่อสังคม
“รัฐบาลเข้าใจถึงความเดือดร้อนของพี่น้องประชาชนทุกคน พร้อมยืนยันจะให้ความช่วยเหลือทุกปัญหาเพื่อบรรเทาความเดือดร้อนประชาชนอย่างดีที่สุด โดยเฉพาะปัญหาน้ำท่วมซึ่งเป็นปัญหาประจำทุกปี ในส่วนของการฟื้นฟูเยียวยาได้สั่งการให้เร่งดำเนินการ เพื่อให้การช่วยเหลือ ให้ประชาชนกลับมาใช้ชีวิตได้ตามปกติโดยเร็วที่สุด” นายธนกรฯ ย้ำ
วันพุธที่ 13 เมษายน 2565
รัฐมนตรีว่าการกระทรวงยุติธรรม อวยพรปีใหม่ไทย ขอให้สมหวังทุกอย่าง - ปราศจากโรคภัย เดินทางปลอดภัยไร้อุบัติเหตุ มีความสุขกับครอบครัว เตือนเมาไม่ขับ
รัฐมนตรีว่าการกระทรวงยุติธรรม อวยพรปีใหม่ไทย ขอให้สมหวังทุกอย่าง - ปราศจากโรคภัย เดินทางปลอดภัยไร้อุบัติเหตุ มีความสุขกับครอบครัว เตือนเมาไม่ขับ พร้อมขอประชาชนช่วยเป็นหูเป็นตาแจ้งเบาะแสยาเสพติด เผยยึดทรัพย์เครือข่ายได้แล้ว 3,188 ล้านบาท
วันที่ 13 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวอวยพรเนื่องในโอกาสเทศกาลสงกรานต์ว่า ในโอกาสวาระดิถีขึ้นปีใหม่ไทย ตนขอให้พี่น้องประชาชน สุขกาย สบายใจ ปราศจากทุกข์โศก โรคภัยทั้งหลายทั้งปวง และขอให้เป็นปีแห่งความสมหวังทุกสิ่งอย่าง และขอให้การเดินทางเป็นไปด้วยความปลอดภัย ไร้อุบัติเหตุ ซึ่งช่วงเทศกาลสงกรานต์ ถือเป็นช่วงเวลาแห่งความสุข ที่หลายครอบครัว ได้ใช้โอกาสนี้ พบเจอกันพร้อมหน้าพร้อมตา ตนก็ขอให้ใช้ช่วงเวลาดีๆ อย่างมีความสุข แต่ก็อย่าการ์ดตก ทุกคนต้องหมั่นดูแลตัวเองและคนที่เรารัก ด้วยการสวมใส่หน้ากากอนามัยให้ปลอดภัยจากโควิด-19 ด้วย อีกเรื่องที่ตนขอเน้นย้ำคือ การเมาไม่ขับ และได้ให้หน่วยงานในกระทรวงช่วยกันรณรงค์ลดอุบัติเหตุทางถนน ที่มาจากสาเหตุการเมาแล้วขับ ตนขอเตือนว่าถ้าใครยังเมาแล้วขับจะถูกจับติดกำไลอีเอ็ม คุมความประพฤติ
“ถึงแม้จะเป็นช่วงวันหยุดยาว แต่ผมไม่หยุดที่จะคิดนโยบาย ที่จะทำให้ประชาชนเข้าถึงความยุติธรรมได้อย่างทั่วถึง เป็นที่พึ่งพิงของประชาชน และช่วยรักษาสิทธิที่จะได้รับ ทั้งเงินเยียวยา การช่วยไกล่เกลี่ยหนี้ กองทุนยุติธรรม รวมถึงช่วงนี้ ผมขอฝากพี่น้องประชาชน อย่ารับฝากของจากคนแปลกหน้าในระหว่างเดินทางเพราะอาจเป็นยาเสพติด และอยากให้ทุกคนช่วยกันเป็นหูเป็นตา หากพบบุคคลที่มีพฤติการณ์เกี่ยวข้องกับยาเสพติด สามารถแจ้งมาได้ที่ สายด่วน ป.ป.ส. โทร 1386 สถิติจับกุมคดียาเสพติด และยึดอายัดทรัพย์สินคดียาเสพติด ปี 2565 ในช่วง 6 เดือนแรก ตั้งแต่ เดือน ต.ค. 2564 ถึงปัจจุบัน มี 136,224 คดี ผู้ต้องหา 140,111 ราย ยึดยาบ้าได้ 267 ล้านเม็ด ไอซ์ 7,255 กิโลกรัม เฮโรอีน 368 กิโลกรัม ยึดทรัพย์ได้ 3,188 ล้านบาท คิดเป็น 31.88% ของเป้าหมายที่ตั้งไว้ที่ 10,000 ล้านบาท" นายสมศักดิ์ กล่าว
วันศุกร์ที่ 20 สิงหาคม 2564
กระทรวงแรงงาน ออกระเบียบกองทุนสงเคราะห์ลูกจ้างฉบับใหม่ อำนวยความสะดวกให้ลูกจ้างใช้สิทธิรับเงินสงเคราะห์ได้รวดเร็วขึ้น
กระทรวงแรงงานเผยราชกิจจานุเบกษาประกาศเผยแพร่ ระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย (ฉบับที่ 3) พ.ศ.2564 โดยมีผลบังคับใช้ตั้งแต่วันที่ 19 ส.ค.2564 เป็นต้นไป
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า จากสถานการณ์การแพร่ระบาดของโรคติดเชื้อไวรัสโคโรนา 2019 ได้ส่งผลกระทบต่อเศรษฐกิจของประเทศไทย รวมทั้งส่งผลกระทบต่อลูกจ้างที่ได้รับ ความเดือดร้อนจากการเลิกจ้าง และอาจไม่ได้รับการชดเชยตามกฎหมาย กรณีที่ลูกจ้างได้ยื่นเรื่องขอใช้สิทธิรับเงินช่วยเหลือจากเงินกองทุนสงเคราะห์ลูกจ้าง ซึ่งติดระเบียบที่ต้องปฏิบัติตามขั้นตอนที่ใช้ระยะเวลานาน ดังนั้นเพื่อบรรเทาความเดือดร้อนให้แก่ลูกจ้างที่ได้รับผลกระทบดังกล่าว กระทรวงแรงงานจึงได้ดำเนินการแก้ไขเพิ่มเติมระเบียบคณะกรรมการกองทุนสงเคราะห์ลูกจ้าง ว่าด้วยการจ่ายเงินสงเคราะห์ อัตราเงินที่จะจ่ายและระยะเวลาการจ่าย (ฉบับที่ 3) พ.ศ. 2564 เพื่อให้เกิดความชัดเจนในการพิจารณาคำขอรับเงินสงเคราะห์จากกองทุนสงเคราะห์ลูกจ้าง ซึ่งเมื่อวันที่ 18 สิงหาคม 2564 ราชกิจจานุเบกษา ได้ประกาศระเบียบดังกล่าวแล้ว โดยมีผลบังคับใช้ตั้งแต่วันถัดจากประกาศในราชกิจจานุเบกษา คือมีผลบังคับใช้ตั้งแต่วันที่ 19 ส.ค. 2564 เป็นต้นไป การแก้ไขระเบียบคณะกรรมการกองทุนสงเคราะห์ลูกจ้างครั้งนี้ ประเด็นสำคัญคือให้ลูกจ้างได้รับการบรรเทาความเดือดร้อนได้อย่างรวดเร็ว สามารถเข้าถึงสิทธิการขอรับเงินสงเคราะห์อย่างทั่วถึง
นางโสภา เกียรตินิรชา โฆษกกรมสวัสดิการและคุ้มครองแรงงาน (กสร.) กล่าวเพิ่มเติมว่า ระเบียบคณะกรรมการกองทุนสงเคราะห์ลูกจ้างฉบับใหม่นี้ มีประเด็นสำคัญ ได้แก่ กรณีนายจ้างนำคำสั่งพนักงานตรวจแรงงานไปยื่นอุทธรณ์ต่อศาลแรงงานจะต้องรอคำสั่งพนักงานตรวจแรงงานเป็นที่สุดลูกจ้างจึงมีสิทธิขอรับเงินสงเคราะห์จากกองทุนสงเคราะห์ลูกจ้าง ซึ่งได้แก้ไขระเบียบดังกล่าวเป็นลูกจ้างสามารถยื่นขอรับเงินสงเคราะห์ โดยไม่ต้องรอคำสั่งพนักงานตรวจแรงงานเป็นที่สุด หรือนายจ้างเลิกจ้างโดยไม่จ่ายค่าชดเชยเพราะเหตุที่นายจ้างไม่สามารถดำเนินกิจการต่อไป โดยพนักงานตรวจแรงงานมีคำสั่งให้นายจ้างจ่ายค่าชดเชยดังกล่าว แม้คำสั่งนั้นไม่เป็นที่สุด และขยายระยะเวลาการยื่นขอรับเงินสงเคราะห์ เดิมลูกจ้างต้องยื่นขอรับเงินสงเคราะห์ภายใน 1 ปี นับแต่วันที่คำสั่งพนักงานตรวจแรงงานเป็นที่สุด แก้ไขระเบียบเป็น ลูกจ้างสามารถยื่นขอรับเงินสงเคราะห์ภายใน 2 ปี นับแต่วันที่คำสั่งพนักงานตรวจแรงงานเป็นที่สุด นอกจากนี้การรักษาสิทธิในการยื่นคำขอรับเงินสงเคราะห์ เดิมลูกจ้างจะต้องมารับเงินสงเคราะห์ภายใน 60 วัน นับตั้งแต่วันที่ทราบผลการพิจารณาจ่ายเงินสงเคราะห์ หากไม่มารับเงินภายใน 60 วัน สิทธิการรับเงินสงเคราะห์นั้นเป็นอันระงับ แก้ไขระเบียบดังกล่าวเป็นกรณีลูกจ้างไม่สามารถมารับเงินภายใน 60 วัน ลูกจ้างสามารถยื่นคำขอรับเงินสงเคราะห์ใหม่ได้ภายใน 1 ปี หากมีข้อสงสัยเกี่ยวกับการขอรับเงินกองทุนสงเคราะห์ลูกจ้าง สามารถติดต่อสอบถามได้ที่สำนักงานสวัสดิการและคุ้มครองจังหวัดทุกจังหวัด หรือสำนักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1546 หรือ 1506 กด 3
วันจันทร์ที่ 1 สิงหาคม 2565
อนุทิน รับรายงานจากกระทรวงสาธารณสุข ยืนยันพบผู้ป่วยฝีดาษวานรรายที่ 2 ในพื้นที่กรุงเทพมหานครจริง ขอให้ติดตามการแถลงข่าวให้ข้อมูลโดยกรมควบคุมโรคต่อไป
อนุทิน รับรายงานจากกระทรวงสาธารณสุขยืนยันพบผู้ป่วยฝีดาษวานรรายที่ 2 ในพื้นที่กรุงเทพมหานครจริง ขอให้ติดตามการแถลงข่าวให้ข้อมูลโดยกรมควบคุมโรคต่อไป
วันที่ 28 กรกฎาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่นายอนุทิน ชาญวีรกูล รองนายกรัฐมนตรีและรมว.สาธารณสุข ได้รับรายงานจากรมควบคุมโรค กระทรวงสาธารณสุข ว่าได้พบผู้ป่วยโรคฝีดาษวานร (Monkey pox) รายที่ 2 ในพื้นที่กรุงเทพมหานครนั้น ขณะนี้ได้รับการยืนยันว่าเป็นข้อมูลจริง โดยขอให้ประชาชนรอฟังการแถลงข่าวเพื่อให้รายละเอียด โดยกรมควบคุมโรค กระทรวงสาธารณสุขต่อไป
อย่างไรก็ตาม ขอประชาชนอย่าตื่นตระหนกเนื่องจากโรคฝีดาษวานรไม่ใช่โรคติดต่อร้ายแรงและเป็นโรคที่สามารถรักษาหายขาดได้ และสามารถเข้ารับการรักษาฟรีตามสิทธิของประชาชนทุกคน
ทั้งนี้ นายอนุทิน ได้ย้ำก่อนหน้านี้ว่าแม้จะเป็นช่วงวันหยุดแต่กระทรวงสาธารณสุขยังเฝ้าระวังทั้งโรคโควิด19 และฝีดาษวานร พร้อมได้สั่งการไปยังสถานพยาบาลในสังกัดกระทรวงสาธารณสุขทุกแห่งหากพบผู้ป่วยเข้าเกณฑ์ให้ดำเนินการเก็บตัวอย่างส่งตรวจยืนยันที่กรมวิทยาศาสตร์การแพทย์ ขณะที่กรมสนับสนุนบริการสุขภาพ (สบส.) ได้ประสานความร่วมมือไปยังสถานพยาบาลเอกชนให้ดำเนินการไปในทิศทางเดียวกับการเฝ้าระวังโควิด19
วันพุธที่ 17 สิงหาคม 2565
ก.เกษตรต่อยอดนโยบายนายกฯ ส่งเสริมบทบาทสตรี ดันแผนขับเคลื่อนกลุ่มแม่บ้านเกษตรกร สร้าง Smart group มีรายได้มั่นคง
ก.เกษตรต่อยอดนโยบายนายกฯ ส่งเสริมบทบาทสตรี ดันแผนขับเคลื่อนกลุ่มแม่บ้านเกษตรกร สร้าง Smart group มีรายได้มั่นคง
วันนี้ (17 สิงหาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายนายกรัฐมนตรี พลเอก ประยุทธ์ จันทร์โอชา ที่ต้องการส่งเสริมบทบาทสตรีให้เป็นกำลังหลักในการพัฒนาประเทศทั้งด้านเศรษฐกิจและสังคม ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้ต่อยอดนโยบายดังกล่าว ผ่านแผนขับเคลื่อนกลุ่มแม่บ้านเกษตรกร นำร่องปี 2566 จำนวน 308 กลุ่ม สมาชิกกลุ่ม 6,160 ราย จากที่มีจดทะเบียนตั้งแต่ปี 2513 รวม 10,959 กลุ่ม มีเป้าหมายเพื่อสร้างความเข้มแข็งให้กลุ่มแม่บ้านฯ ให้มีอาชีพ มีรายได้ที่มั่นคง มีคุณภาพชีวิตที่ดีขึ้น และยกระดับเศรษฐกิจฐานราก โดยมีแผนการขับเคลื่อนฯ ดังนี้
1)การพัฒนาศักยภาพกลุ่มแม่บ้านเกษตรกรสู่การเป็นผู้ประกอบการด้านการเกษตรที่ทันสมัย สามารถรวมกลุ่มเป็น Smart group มีความรู้พื้นฐานในการวิเคราะห์และวางแผน
2)การส่งเสริมด้านการตลาดทั้งออนไลน์และออฟไลน์ รวมถึงจัดกิจกรรมส่งเสริมการขายการจัดแสดงนิทรรศการผลงานเด่นกลุ่มแม่บ้านเกษตรกร ประจำปี 2566
3)การส่งเสริมและพัฒนาการกระบวนการผลิตและการแปรรูปผลิตภัณฑ์ทางการเกษตรเพื่อเพิ่มมูลค่าให้ตรงกับความต้องการของตลาดและแก้ไขปัญหาราคาสินค้าเกษตรตกต่ำในช่วงฤดูกาล
4)การส่งเสริมความมั่นคงด้านอาหารในครัวเรือนและชุมชน จะเป็นการพัฒนาความรู้เรื่องการวางแผนการสร้างแหล่งอาหารในพื้นที่เพื่อการบริโภคในครัวเรือนและชุมชน รวมถึงการสร้างรายได้
5)การสร้างภาวะผู้นำในกลุ่มแม่บ้าน สามารถเชื่อมโยงทฤษฎีและประยุกต์ใช้เทคโนโลยีต่างๆได้อย่างเหมาะสม มีความสอดคล้องกับพื้นที่และสินค้า ตลอดจนการเชื่อมโยงเครือข่ายภาคการเกษตรระดับประเทศ เพื่อเป็นผู้นำการพัฒนาสู่ชุมชนอย่างแท้จริง
“นายกรัฐมนตรีชื่นชมความริเริ่มของกระทรวงเกษตรฯ ที่ให้ความสำคัญและส่งเสริมบทบาทของสตรีในภาคเกษตรให้เป็นกลไกหลักในการขับเคลื่อนเศรษฐกิจฐานรากและการพัฒนาพื้นที่อย่างยั่งยืน นายกฯเน้นย้ำเสมอว่าผู้หญิงไทยมีศักยภาพอย่างมาก หน้าที่ของภาครัฐคือ เพิ่มศักยภาพและส่งเสริมโอกาส เพื่อให้ผู้หญิงได้มีบทบาทตามที่ตนเองถนัดอย่างเต็มที่ และฝากให้กำลังใจทุกภาคส่วนในการดำเนินการตามแผนนี้ และสามารถขยายผลสร้างกลุ่มผู้ประกอบการเกษตรสตรีทันสมัยทั่วทุกพื้นที่ในอีกไม่นานนี้” นางสาวรัชดา กล่าว
.........................
วันอังคารที่ 7 มิถุนายน 2565
กรมทางหลวงชนบท แจ้งปิดจราจรบนสะพานกรุงเทพทุกช่องทาง คืนวันเสาร์ที่ 11 มิถุนายน 2565
ช่วงเวลา 22.00 - 05.00 น. ของวันรุ่งขึ้น เพื่อตรวจสอบพฤติกรรมการรับน้ำหนักของโครงสร้างสะพาน
กรมทางหลวงชนบท (ทช.) กระทรวงคมนาคม ร่วมกับสำนักงานศูนย์วิจัยและให้คำปรึกษาแห่งมหาวิทยาลัยธรรมศาสตร์ ดำเนินโครงการศึกษาแนวทางการบูรณะสะพานกรุงเทพ โดยจะมีการตรวจสอบพฤติกรรมการรับน้ำหนักของโครงสร้างสะพาน จึงมีความจำเป็นต้องปิดการจราจรทุกช่องทาง บนสะพานกรุงเทพ ในคืนวันเสาร์ที่ 11 มิถุนายน 2565 ตั้งแต่เวลา 22.00 - 05.00 น. ของวันรุ่งขึ้น จึงขอประชาสัมพันธ์ให้ผู้สัญจรผ่านสะพานกรุงเทพ หลีกเลี่ยงเส้นทางในวันและเวลาดังกล่าว โดยประชาชนสามารถใช้เส้นทางเลี่ยงสะพานพระราม 3 และสะพานสมเด็จพระเจ้าตากสินมหาราชทดแทนได้
ทั้งนี้ ประชาชนสามารถสอบถามรายละเอียดเพิ่มเติมได้ที่ว่าที่ร้อยตรีถิรวัจน์ ผกผ่า วิศวกรโยธาชำนาญการ หมายเลขโทรศัพท์ 09 8145 6935 สำนักบำรุงทาง ทช.
วันศุกร์ที่ 26 สิงหาคม 2565
ออมเพิ่มสุข (รอบพิเศษ) สรุปผลจัดสรรแล้ว รายละไม่เกิน 2 ล้านบาท
เมื่อวันที่ 22 – 24 ส.ค.2565 กระทรวงการคลังเปิดจำหน่ายพันธบัตรออมทรัพย์ รุ่นออมเพิ่มสุข (รอบพิเศษ) ให้กับประชาชน วงเงินรวม 20,000 ล้านบาท และเป็นครั้งแรกที่จัดสรรในรูปแบบ Small Lot First ซึ่งเป็นการจัดสรรให้กับผู้จองซื้อทุกรายอย่างทั่วถึงและเท่าเทียม
เมื่อวันที่ 22 – 24 สิงหาคม 2565 กระทรวงการคลังเปิดจำหน่ายพันธบัตรออมทรัพย์ รุ่นออมเพิ่มสุข (รอบพิเศษ) ให้กับประชาชน วงเงินรวม 20,000 ล้านบาท และเป็นครั้งแรกที่จัดสรรในรูปแบบ Small Lot First ซึ่งเป็นการจัดสรรให้กับผู้จองซื้อทุกรายอย่างทั่วถึงและเท่าเทียม โดยผู้จองซื้อทุกท่านที่เป็นผู้มีสิทธิ์ซื้อและได้จองพันธบัตรออมทรัพย์ตามเงื่อนไขที่กระทรวงการคลังกำหนดจะได้รับ SMS แจ้งผลการจัดสรรพันธบัตรจากธนาคารตัวแทนจำหน่ายในวันที่ 25 สิงหาคม 2565 ที่ผ่านมา โดยผู้จองซื้อทุกรายได้รับจัดสรรพันธบัตรตามวงเงินที่จองซื้อ ไม่เกินวงเงินจัดสรรสูงสุด 2 ล้านบาทต่อราย (รวมทุกธนาคาร) และธนาคารได้คืนเงินให้แก่ผู้จองซื้อ กรณีผิดเงื่อนไขการจำหน่ายเรียบร้อยแล้ว
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า สำนักงานบริหารหนี้สาธารณะ (สบน.) มีความตั้งใจเป็นอย่างยิ่งที่ได้ออกพันธบัตรออมทรัพย์ รุ่นออมเพิ่มสุข (รอบพิเศษ) เพื่อกระจายพันธบัตรออมทรัพย์ให้กับประชาชนรายย่อยที่มีความสนใจออมเงินกับพันธบัตรออมทรัพย์อย่างทั่วถึง สบน. จึงได้กำหนดเงื่อนไขที่จะจำหน่ายให้กับประชาชนในวงเงินที่จำกัดไม่เกิน 2 ล้านบาทต่อราย (รวมทุกธนาคาร) และจำหน่ายให้เฉพาะประชาชนที่ไม่เคยลงทุนผ่านพันธบัตรออมทรัพย์หรือผู้ไม่ได้จัดสรรพันธบัตรออมทรัพย์ รุ่นออมเพิ่มสุข ในรอบเดือนมิถุนายน 2565 โดยผลการจัดสรรพันธบัตรออมทรัพย์ รุ่นออมเพิ่มสุข รอบพิเศษนี้ มีผู้ได้รับจัดสรรทั้งหมดจำนวน 14,610 ราย และผู้จองซื้อทุกรายได้รับจัดสรรพันธบัตรออมทรัพย์ตามวงเงินที่จองซื้อ และไม่เกินวงเงินจัดสรรสูงสุด 2 ล้านบาทต่อราย (รวมทุกธนาคาร) ทั้งนี้ เมื่อรวมจำนวนผู้ที่ได้รับจัดสรรพันธบัตรในรอบเดือนมิถุนายน 2565 จำนวน 19,496 ราย สบน. สามารถกระจายพันธบัตรออมทรัพย์ได้ถึง 34,106 ราย ตอบโจทย์วัตถุประสงค์ในการกระจายการเข้าถึงตราสารหนี้ที่มีคุณภาพและส่งเสริมการออมของประชาชนได้อย่างมีประสิทธิภาพ
ในการนี้ สบน. ขอขอบคุณประชาชนทุกท่านที่ให้ความสนใจลงทุนพันธบัตรออมทรัพย์ รุ่นออมเพิ่มสุข และรุ่นออมเพิ่มสุข (รอบพิเศษ) ทั้งนี้ ยังเหลือการจำหน่ายรุ่นออมเพิ่มสุข (รอบพิเศษ) สำหรับนิติบุคคลที่ไม่แสวงหากำไรที่กระทรวงการคลังกำหนด วงเงิน 1,000 ล้านบาท รุ่นอายุ 10 ปี อัตราดอกเบี้ยแบบขั้นบันไดเฉลี่ยร้อยละ 3.30 ต่อปี เริ่มจำหน่ายวันที่ 29 สิงหาคม 2565 เป็นต้นไป โดยผู้สนใจสามารถสอบถามเงื่อนไขและวิธีการจัดจำหน่ายเพิ่มเติมได้ที่ธนาคารตัวแทนจำหน่ายทั้ง 4 แห่ง
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5304, 5307
วันจันทร์ที่ 17 มกราคม 2565
องค์การเภสัชกรรมเปิดขาย ATK ชุดละ 35 บาท ผ่านทางเว็บไซต์
วันอาทิตย์ที่ 16 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
องค์การเภสัชกรรมเปิดขายชุดตรวจโควิด-19 ด้วยตนเอง หรือ ATK ผ่านทางเว็บไซต์ www.gpoplanet.com ในวันพรุ่งนี้(17ม.ค.65) ในราคาชุดละ 35 บาท จำนวน 3 ล้านชุด และวางจำหน่ายที่ร้านขายยาขององค์การเภสัชกรรมทั้ง 8 สาขา ได้แก่ สาขาราชเทวี สาขายศเส สาขาจรัญสนิทวงศ์ สาขาเทเวศร์ สาขารังสิต สาขากระทรวงสาธารณสุข สาขาเวชศาสตร์เขตร้อน และสาขาศูนย์ราชการเฉลิมพระเกียรติ 80 พรรษา ทั้งนี้ ขอให้ประชาชนเลือกใช้ชุดตรวจ ATK ที่ได้รับการขึ้นทะเบียนจาก อย. โดยตรวจสอบรายชื่อได้ที่เว็บไซต์ของ อย. และปฏิบัติตามคู่มือการใช้งานของชุดตรวจแต่ละยี่ห้อ เพื่อให้ใช้งานได้อย่างมีประสิทธิภาพ กรณีได้ผลตรวจเป็นลบแต่มีประวัติเสี่ยงควรเฝ้าระวังตนเองและตรวจซ้ำอีกครั้งใน 3-5 วัน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 6 กุมภาพันธ์ 2565
ก.แรงงาน เปิดจดทะเบียนขอรับ "หนังสือคนประจำเรือ (Seabook เล่มสีเหลือง)" ได้ทุกปี ปีละ 2 ครั้ง แก้ปัญหา "แรงงานประมงทะเลขาดแคลน"
.....
จากปัญหาความเดือดร้อนของพี่น้องชาวประมง กรณีขาดแคลนแรงงานภาคประมงทะเลนั้น รัฐบาลไม่ได้นิ่งนอนใจ ล่าสุด (2 ก.พ. 65) กระทรวงแรงงาน ได้เผยผลการประชุมคณะกรรมการนโยบายการบริหารจัดการการทำงานของคนต่างด้าว (คบต.) ครั้งที่ 1/2565 เพื่อดำเนินการแก้ไขปัญหาการดังกล่าว ดังนี้
.
ใช้มาตรา 83 แห่งพระราชกำหนดการประมง พ.ศ. 2558 เปิดจดทะเบียนแรงงานประมงทะเลเพื่อขอรับหนังสือคนประจำเรือ (Seabook เล่มสีเหลือง) ทุกปี ปีละ 2 ครั้ง ครั้งละ 3 เดือน
.
>รอบที่ 1 ระหว่างวันที่ 1 เม.ย. - 30 มิ.ย.
>รอบที่ 2 ระหว่างวันที่ 1 ก.ย. - 30 พ.ย.
.
หนังสือคนประจำเรือมีอายุไม่เกิน 2 ปี และหมดอายุพร้อมกันในแต่ละรอบ โดยรอบที่ 1 หมดอายุ 31 มี.ค. รอบที่ 2 หมดอายุ 31 ส.ค. ของทุกปี
.
ส่วนคนต่างด้าวที่ถือหนังสือคนประจำเรือ ตามมติครม. (29 มิ.ย. 64) จำนวน 1,818 คน ให้ดำเนินการตามมาตรา 83 แห่งพระราชกำหนดการประมง พ.ศ. 2558 เพื่ออยู่ในราชอาณาจักรและทำงานได้ต่อไป (โดยมีเงื่อนไข)
.
อ่านเพิ่มเติม คลิกhttps://www.thaigov.go.th/news/contents/details/51203
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 30 ธันวาคม 2564
นายกสั่งจ่าย 8.2 พันล้าน เงินอุดหนุนโครงการช่วย SMEs เป็นของขวัญผู้ประกอบการก่อนปีใหม่
สถานประกอบการ SMEs เฮทั่วหน้า รับเงินอุดหนุนโครงการช่วย SMEs วันที่ 30 ธ.ค. 64 เป็นของขวัญรับปีใหม่จากรัฐบาล
วันที่ 30 ธันวาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ห่วงใยนายจ้าง สถานประกอบการขนาดเล็ก - กลางที่ได้รับผลกระทบจากสถานการณ์การแพร่ระบาดของโรคโควิดในช่วงที่ผ่านมา จึงสั่งการกระทรวงแรงงาน เร่งดำเนินการจ่ายเงินอุดหนุนตามโครงการส่งเสริมและรักษาระดับการจ้างงานในธุรกิจ SMEs งวดเดือนธันวาคม 2564 ภายในวันที่ 30 ธ.ค. 64 เพื่อให้นายจ้าง สถานประกอบการ มีเงินอุดหนุนจากภาครัฐไปเสริมสภาพคล่อง เป็นทุนหมุนเวียนในการขับเคลื่อนกิจการรับปีใหม่ 2565 ที่กำลังจะมาถึง
“ในรอบอุดหนุนงวดแรกเดือนพฤศจิกายน 2564 เรามีการแบ่งจ่ายเงินอุดหนุน จำนวน 2 รอบ หากเป็นบัญชีธนาคารกรุงไทยนายจ้างจะได้รับเงินวันที่ 30 ของเดือน แต่หากเป็นบัญชีธนาคารอื่นๆจะได้รับเงินวันที่ 2 ของเดือนถัดไป ซึ่งหลังจากท่านนายกมีข้อสั่งการ ผมในฐานะรัฐมนตรีว่าการกระทรวงแรงงานก็เร่งเตรียมการทันที ถือเป็นของขวัญปีใหม่เล็กๆน้อยๆเพื่อกลุ่มธุรกิจ SMEs อีกชิ้นตามดำริท่าน ในวันนี้ (30 ธ.ค. 64) เราจะจ่ายเงินอุดหนุนแก่นายจ้าง สถานประกอบการ จำนวน 182,312 ราย ที่มีลูกจ้างสัญชาติไทย จำนวน 2,739,797 คน เป็นยอดเงินอุดหนุนทั้งสิ้น 8,219,391,000 บาท (แปดพันสองร้อยสิบเก้าล้านสามแสนเก้าหมื่นหนึ่งพันบาท) โดยนายจ้างสถานประกอบกลุ่มนี้ยังเหลือการรับเงินอุดหนุนในเดือนสุดท้าย งวดเดือนมกราคม 2565 อีก 1 งวด นอกจากนี้หากมีการจ้างงานเพิ่มขึ้นจากยอดการจ้างงาน ณ วันที่ 16 พฤศจิกายน 2564 จะได้รับเงินส่งเสริมการจ้างงานใหม่ จำนวน 3,000 บาทต่อลูกจ้างสัญชาติไทย 1 คนต่อเดือน ตามจำนวนการจ้างงานจริง โดยให้สิทธิ์ 1 ลูกจ้าง ต่อ 1 นายจ้าง จนครบตามจำนวนลูกจ้างสัญชาติไทยทั้งหมดที่เป็นกลุ่มเป้าหมายของโครงการ เดือนละไม่เกิน 201,647 ราย ซึ่งจากวันที่ 16 ต.ค. – 30 ธ.ค. 64 มีการจ้างงานคนไทยเพิ่มขึ้น 61,571 คน แบ่งเป็นกิจการขนาดเล็ก (ลูกจ้าง 1 - 50 คน) จ้างงานลูกจ้างสัญชาติไทยเพิ่มขึ้น 42,770 คน กิจการขนาดกลาง (ลูกจ้าง 51 - 200 คน) จ้างงานลูกจ้างสัญชาติไทยเพิ่มขึ้น 18,764 คน และกิจการที่เดิมจ้างเฉพาะแรงงานข้ามชาติ มีการจ้างงานลูกจ้างสัญชาติไทยเพิ่ม 37 คน โดยประเภทกิจการที่มีการจ้างงานลูกจ้างสัญชาติไทยเพิ่ม 5 อันดับแรก ได้แก่ ประเภทกิจการโรงแรม รีสอร์ท ประเภทกิจการรักษาความปลอดภัย ประเภทกิจการบริการทำความสะอาดทั่วไปของตัวอาคาร ประเภทกิจการบริการด้านอาหารในภัตตาคารร้านอาหาร และประเภทกิจการร้านสะดวกซื้อมินิมาร์ท” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สำหรับสถานประกอบการที่ยังไม่ได้รับเงิน โดยมีสาเหตุจาการโอนเงินไม่สำเร็จ ด้วยปัญหาบัญชีไม่มีการเคลื่อนไหวเกิน 6 เดือน บัญชีปิดแล้ว บัญชีติดเงื่อนไขในการโอนเงินเข้า บัญชีเงินฝากแบบพิเศษไม่สามารถรับเงินจากการโอนได้ บัญชีเงินฝากแบบประจำไม่สามารถรับเงินจากการโอนได้ บัญชีตั้งเงื่อนไขจำนวนเงินในบัญชีต้องไม่เกิน 1,000 บาท และหมายเลขบัญชีไม่ถูกต้อง นายจ้าง สถานประกอบการต้องติดต่อธนาคารสาขาที่เปิดบัญชีเพื่อตรวจสอบ แก้ไข หรือติดต่อสอบถาม ที่สำนักงานจัดหางานจังหวัด สำนักงานจัดหางานกรุงเทพมหานครพื้นที่ 1 – 10 ซึ่งเป็นที่ตั้งของสถานที่ทำงานเพื่อปรับปรุงข้อมูล หรือแนบรายละเอียดเพิ่มเติม อีกครั้งในวันเปิดทำการ 4 มกราคม 2564 เป็นต้นไป
วันพฤหัสบดีที่ 9 ธันวาคม 2564
โฆษกรัฐบาลเผย นายกฯ สั่งการให้เฝ้าระวังสถานการณ์การระบาดของโรคโควิด-19 ในไทยอย่างใกล้ชิด แม้ภาพรวมผู้ติดเชื้อมีจำนวนลดลงอย่างต่อเนื่อง เชิญชวนประชาชนฉีดวัคซีน ลดอาการรุนแรงของโควิด
โฆษกรัฐบาลเผย “นายก ฯ” สั่งการให้เฝ้าระวังสถานการณ์การระบาดของโรคโควิด-19 ในไทยอย่างใกล้ชิด แม้ภาพรวมผู้ติดเชื้อมีจำนวนลดลงอย่างต่อเนื่อง เชิญชวนประชาชนฉีดวัคซีน ลดอาการรุนแรงของโควิด-19 ได้ทุกสายพันธุ์
วันที่ 9 ธันวาคม 2564 นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตามสถานการณ์รายวันของการแพร่ระบาดไวรัสโควิด-19 ในไทยอย่างใกล้ชิด แม้ภาพรวมผู้ติดเชื้อมีจำนวนลดลงอย่างต่อเนื่อง โดยในวันนี้พบผู้ติดเชื้อโควิด-19 รายใหม่ 4,203 ราย ยอดผู้ที่หายป่วยกลับบ้านแล้ว 7,939 ราย และมีผู้เสียชีวิตเพิ่มขึ้น 49 ราย นอกจากนี้ ผู้ที่กำลังรักษาตัวอยู่ 60,415 ราย หายป่วยสะสมตั้งแต่ 1 เม.ย. 64 จำนวน 2,047,662 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. - 6 ธ.ค. 2564 อยู่ที่ 95,616,058 โดส ใน 77 จังหวัด โดยแบ่งเป็น จำนวนผู้ที่ได้รับวัคซีนเข็มที่ 1 สะสม 49,308,940 ราย ผู้ที่ได้รับวัคซีนเข็มที่ 2 สะสม 42,527,505 ราย และผู้ที่ได้รับวัคซีนเข็มที่ 3 สะสม 3,779,613 ราย
นายธนกรกล่าวว่า รัฐบาลได้รับมือการแพร่ระบาดของเชื้อโควิดกลายพันธุ์ (Omicron) โดยได้วางแนวป้องกันตามช่องทางการเดินทางเข้าออกประเทศและสถานที่ท่องเที่ยวอย่างเข้มงวด มีการสุ่มตรวจคัดกรองกลุ่มเสี่ยง และผู้ป่วยไข้หวัดที่เป็นกลุ่มก้อน (Cluster) และได้ทำการส่งตัวอย่างเชื้อที่พบจากผู้เดินทางหรือรายที่น่าสงสัยไปตรวจหาสายพันธุ์ Omicron ที่กรมวิทยาศาสตร์การแพทย์ ทำให้การตรวจพบเชื้อเพื่อป้องกันการแพร่ระบาดจากภายนอกได้เร็วและมีประสิทธิภาพ สามารถคัดกรองผู้ที่เข้าข่ายอาการป่วยได้อย่างทันท่วงที ทั้งนี้ ประชาชนสามารถให้ความร่วมมือได้ โดยปฏิบัติตามมาตรการป้องกันอย่างเคร่งครัด ฉีดวัคซีนโควิดให้ครอบคลุมมากที่สุด ใช้มาตรการป้องกันส่วนบุคคลที่เข้มงวด เช่น สวมหน้ากาก ล้างมือ เว้นระยะห่าง และ VUCA คือ V Vaccine ฉีดครบโดส ลดการป่วยหนัก U Universal Prevention การป้องกันการติดเชื้อแบบครอบจักรวาล C Covid Free Setting มาตรการปลอดภัยสำหรับองค์กร และตรวจ A ATK เป็นประจำหรือเมื่อมีอาการป่วย หรือใกล้ชิด สัมผัสกับผู้ติดเชื้อ
โฆษกประจำสำนักนายกรัฐมนตรี ยังกล่าวถึงกรณีล่าสุด ศบค. รายงานพบผู้ติดเชื้อโควิด-19 สายพันธุ์ Omicron รายที่ 2 และ 3 ของประเทศไทย ซึ่งเดินทางมาจากทวีปแอฟริกา พบว่า ยังไม่ได้รับวัคซีน รวมทั้งขณะที่ทำกิจกรรมต่าง ๆ ก็ไม่ได้สวมใส่หน้ากากอนามัย จึงเพิ่มความเสี่ยงในการรับเชื้อ ปัจจุบันทั้ง 2 รายอยู่ระหว่างการคุมสังเกตอาการเพิ่มเติมอีก 7 วัน จึงขอฝากไปถึงพี่น้องประชาชนที่ยังลังเลไม่เข้ารับการฉีดวัคซีน ให้รีบเข้ามารับการฉีดวัคซีน เพื่อให้ร่างกายมีภูมิคุ้มกันป้องกันตัวเองจากเชื้อโควิด-19 รวมทั้งเพื่อช่วยลดอาการรุนแรงจากเชื้อโควิดได้ ทั้งนี้ รัฐบาลได้อำนวยความสะดวกในการเข้าถึงวัคซีน โดยประชาชนที่ต้องการฉีดวัคซีน สามารถประสานอาสาสมัครประจำหมู่บ้าน (อสม.) หรือสถานพยาบาลสุขภาพใกล้บ้าน เพื่อรับคำแนะนำเรื่องการฉีดวัคซีนที่ถูกต้องได้
“นายกรัฐมนตรี ต้องการให้ประชาชนเปลี่ยนความกังวลและความตกใจ ให้เป็นพลังป้องกันในการต่อสู้กับโรค โดยการฟังข้อมูลข่าวสารจากทางภาครัฐ มาตรการรับมือกับโรคและแนวทางป้องกันต่าง ๆ หากต้องการทราบข้อมูล สามารถสอบถามจากแหล่งที่ให้ข้อแนะนำที่เชื่อถือได้ เช่น กรมควบคุมโรค และหน่วยงานในกระทรวงสาธารณสุข เพื่อช่วยลดความตื่นกลัว และนำมาใช้ป้องกันโรคอย่างถูกทาง” นายธนกร กล่าว
วันพฤหัสบดีที่ 11 พฤศจิกายน 2564
สปสช.มอบ ATK รร.สังกัดกทม.พร้อมรับเปิดเทอม15พ.ย.นี้
สปสช.มอบ ATK แก่โรงเรียนสังกัดกทม. 109 แห่ง ที่จะเปิดเรียนแบบ On-Site ในชั้นมัธยมวันที่ 15 พ.ย. นี้
วันที่ 11 พ.ย. 2564 นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) พร้อมด้วย พญ.ลลิตา กองคำ รองเลขาธิการ ดร.ทพ.วิรัตน์ เอื้องพูลสวัสดิ์ ผู้อำนวยการ สปสช.เขต 13 กทม. ตลอดจนคณะผู้บริหารจากกรุงเทพมหานคร ประกอบด้วย พญ.ป่านฤดี มโนมัยพิบูลย์ ผู้อำนวยการสำนักอนามัย นพ.อำนาจ มะลิทอง ผู้อำนวยการศูนย์บริการสาธารณสุข 24 บางเขน และ น.ส.พิศมัย เรืองศิลป์ ผู้อำนวยการเขตบางเขน เดินทางไปที่โรงเรียนไทยนิยมสงเคราะห์ เพื่อมอบชุดตรวจ Antigen Test Kit (ATK) สำหรับตรวจคัดกรองโควิด-19 แก่นักเรียนชั้นมัธยม ในโรงเรียนสังกัดกทม. 109 แห่ง ที่กำลังจะเปิดการเรียนการสอนแบบ On-Site ในวันที่ 15 พ.ย. 2564 รวมทั้งมอบ ATK ให้แก่สำนักงานเขตบางเขนเพื่อตรวจคัดกรองกลุ่มเสี่ยงในพื้นที่
พญ.ป่านฤดี กล่าวว่า 2 ปัจจัยสำคัญที่ทำให้ กทม.เปิดการเรียนการสอนได้คือ 1.วัคซีน และ 2.ATK ซึ่งในส่วนของวัคซีน กทม. ฉีดแก่บุคลากรทางการศึกษาไป 90% แล้ว ส่วน ATK จะเป็นอีกส่วนที่ช่วยเพิ่มความพร้อมให้มากขึ้น กทม.ต้องขอบคุณ สปสช.อย่างยิ่งในการสนับสนุน ATK ทำให้เกิดความมั่นใจแก่ทั้งนักเรียน ครูและผู้ปกครอง ในการเปิดการเรียนการสอนนี้
พญ.ป่านฤดี กล่าวอีกว่า กทม.มีโรงเรียน 437 แห่ง มีครูและบุคลากรประมาณ 22,000 คน โดยได้รับการสนับสนุน ATK จาก สปสช. จำนวน 46,000 ชุดเพื่อรองรับการเปิดเรียนและและสุ่มตรวจเป็นระยะและน่าจะเพียงพอไปอีกช่วงหนึ่ง
“การแจก ATK เพื่อตรวจคัดกรองทั้งนักเรียนและครูเป็นแนวคิดที่ดีสามารถนำไปสู่การปฏิบัติได้ จริงๆ แล้ว สปสช.แจกให้ประชาชนทุกคนที่มีความเสี่ยง ทั้งร้านอาหาร ตลาด สปา ร้านนวด ฯลฯ เป็นอีกปัจจัยที่ทำให้ กทม. เปิดเมืองได้ด้วยความมั่นใจยิ่งขึ้น”พญ.ป่านฤดี กล่าว
ด้าน นพ.จเด็จ กล่าวว่า กลุ่มนักเรียนเป็นกลุ่มเป้าหมายยุทธศาสตร์ที่สำคัญ จึงต้องสร้างความมั่นใจในการเปิดเรียน วิธีการอย่างหนึ่งคือการใช้ ATK และเชื่อมโยงกับหน่วยบริการ เมื่อใดที่พบผลบวกต้องมีระบบการดูรักษา ซึ่ง ณ วันนี้มั่นใจว่าระบบสาธารณสุขสามารถรักษาได้แน่นอน
นพ.จเด็จ กล่าวอีกว่า ในส่วนของกลุ่มเด็กเล็กนั้น เป็นอีกเป้าหมายสำคัญ ไม่เฉพาะแค่ไทยแต่ทั่วโลกว่าต้องเปิดเรียนให้ได้ ถ้าเปิดได้ถือเป็นชัยชนะของประเทศนั้นๆ เพราะเด็กเล็กไม่มีข้อบ่งชี้ให้ฉีดวัคซีน จึงต้องฉีดให้ครูที่จะไปดูแลเด็ก แต่กระนั้นเด็กเล็กก็อาจนำเชื้อจากโรงเรียนไปบ้านหรือบ้านมาโรงเรียนได้ จึงต้องมีมาตรการเข้ามารองรับ สปสช.ไม่ได้หวังว่าจะไม่เกิดการติดเชื้อเลย แต่เมื่อติดขึ้นมาแล้วระบบที่มีอยู่สามารถรองรับได้ ดังนั้นหวังว่าการเปิดการเรียนการสอนในครั้งนี้จะเป็นจุดเริ่มต้น ถ้าสามารถแสดงให้เห็นว่าถ้าโรงเรียนเด็กเล็กเปิดได้และมีมาตรการเฝ้าระวังอย่างดี ถ้าทำได้ก็ถือว่าเป็นความสำเร็จ
“ผมคิดว่าการเปิดประเทศอาจไม่สำคัญเท่าการเปิดเรียนให้เด็กเล็ก ที่เรามากันในวันนี้ก็เพื่อส่งสัญญาณให้เห็นว่าจุดนี้คือจุดยุทธศาสตร์สำคัญของประเทศ และอยากให้เป็นจุดตั้งต้นในการเผยแพร่ และถ้าขยายไปทั่วประเทศได้ ผมคิดว่าสังคมเราจะดีขึ้นแม้จะมีโควิด-19 ก็ตาม”นพ.จเด็จ กล่าว
/////////11 พฤศจิกายน 2564
วันอาทิตย์ที่ 14 พฤศจิกายน 2564
รัฐบาลเชิญชวนประชาชนเพิ่มการออม ผ่านการลงทุนพันธบัตรออมทรัพย์ กระทรวงการคลังเปิดจำหน่ายตั้งแต่ 15 พ.ย. ผ่านทุกช่องทางแอปเป๋าตัง เคาน์เตอร์ธนาคาร อินเทอร์เน็ตแบงกิ้ง โมบายแบงกิ้ง
รัฐบาลเชิญชวนประชาชนเพิ่มการออม ผ่านการลงทุนพันธบัตรออมทรัพย์ กระทรวงการคลังเปิดจำหน่ายตั้งแต่ 15 พ.ย. ผ่านทุกช่องทางแอปเป๋าตัง เคาน์เตอร์ธนาคาร อินเทอร์เน็ตแบงกิ้ง โมบายแบงกิ้ง วงเงินรวม 8 หมื่นล้านบาท
วันที่ 14 พ.ย. 2564 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตั้งแต่วันที่ 15 พ.ย.-3 ธ.ค. 2564 กระทรวงการคลังจะเปิดขายพันธบัตรออมทรัพย์รุ่นออมไปด้วยกัน วงเงิน 8 หมื่นล้านบาท รัฐบาลจึงขอเชิญชวนประชาชนมาลงทุนเพื่อเป็นอีกทางเลือกในการเพิ่มการออมที่มีความเสี่ยงต่ำ ให้ผลตอบแทนดี โดยช่องทางการจำหน่ายหลากหลาย สะดวกในการเลือกลงทุน
“รัฐบาลให้ความสำคัญกับการส่งเสริมให้ประชาชนมีการออมในรูปแบบต่าง ๆ จึงมีการพัฒนาทั้งผลิตภัณฑ์การเงินของภาครัฐ ช่องทางการอำนวยความสะดวกในการลงทุนอย่างต่อเนื่อง ซึ่งในวงเงิน 8 หมื่นล้านบาท ครั้งนี้กระทรวงการคลังก็ได้เน้นจำหน่ายให้แก่ประชาชนรายย่อย 6.5 หมื่นล้านบาท ส่วนที่เหลือ 1.5 หมื่นล้านบาทจำหน่ายแก่นิติบุคคลไม่แสวงหากำไร” น.ส.ไตรศุลี กล่าว
รองโฆษกประจำสำนักนายกรัฐมนตรี กล่าวว่า พันธบัตรออมทรัพย์ที่กระทรวงการคลังจะจำหน่ายครั้งนี้แบ่งเป็น 2 รุ่นอายุ คือ อายุ 5 ปี และ 10 ปี ช่องทางการจำหน่ายแยกเป็น 2 ส่วน รายละเอียดดังนี้
ส่วนที่ 1 จำหน่ายในวอลเล็ต สบม. บนแอปพลิเคชันเป๋าตัง วงเงินรวม 1 หมื่นล้านบาท เปิดจำหน่ายตั้งแต่วันที่ 15 พ.ย.-3 ธ.ค. 2564 โดยพันธบัตรรุ่นอายุ 5 ปี จ่ายดอกเบี้ยเป็นขั้นบันได ปีที่1 ร้อยละ 1.5 ต่อปี ปีที่2-4 ร้อยละ 2 ต่อปี และ ปีที่5 ร้อยละ 3 ต่อปี เฉลี่ยอยู่ที่ร้อยละ 2.10 ต่อปี ส่วนรุ่นอายุ 10 ปี จ่ายดอกเบี้ยเป็นขั้นบันได ปีที่ 1-3 ร้อยละ 2 ต่อปี ปีที่4-5 ร้อยละ 3 ต่อปีปีที่ 6-9 ร้อยละ 3.50 ต่อปี และปีที่ 10 ร้อยละ 4 ต่อปี เฉลี่ยร้อยละ 3 ต่อปี จ่ายดอกเบี้ยทุก 3 เดือน สามารถลงทุนได้ตั้งแต่ 100 บาท - 10 ล้านบาท
คุณสมบัติผู้ซื้อเป็นบุคคลสัญชาติไทยอายุตั้งแต่ 15 ปีขึ้นไป แต่กรณีผู้เยาว์เมื่อลงทะเบียนในวอลเล็ต สบม. บนแอปพลิเคชันเป๋าตังแล้วต้องไปยืนยันตัวตนพร้อมผู้ปกครองที่สาขาธนาคารกรุงไทยสำหรับการซื้อครั้งแรก
น.ส.ไตรศุลี กล่าวว่า ในส่วนที่ 2 จำหน่ายให้แก่ประชาชนและนิติบุคคลไม่แสวงหากำไรผ่านธนาคารตัวแทนจำหน่าย 4 แห่ง ได้แก่ ธนาคารกรุงไทย ธนาคารกรุงเทพ ธนาคารกสิกรไทย และธนาคารไทยพาณิชย์ วงเงิน 70,000 ล้านบาท ลงทุนได้ตั้งแต่ 1,000 บาท โดยไม่จำกัดวงเงินซื้อขั้นสูง
โดยจะแยกเป็นการจำหน่ายให้ประชาชนทั่วไปก่อนในวงเงิน 5.5 หมื่นล้านบาท ตั้งแต่วันที่ 22 พ.ย. – 3 ธ.ค. 2564 อัตราดอกเบี้ยทั้งรุ่นอายุ 5 ปี และ 10 ปี และรอบการจ่ายดอกเบี้ยเหมือนกับผู้ลงทุนผ่านแอปพลิชันเป๋าตัง โดยประชาชนที่สนใจสามารถลงทุนผ่านทั้งเคาน์เตอร์ธนาคาร อินเทอร์เน็ตแบงกิ้งและโมบายแบงกิ้งของธนาคารทั้ง 4 แห่ง คุณสมบัติผู้ลงทุนเช่นเดียวกับการลงทุนผ่านแอปพลิเคชันเป๋าตัง หากเป็นผู้เยาว์ต้องมีบัญชีธนาคารตัวแทนจำหน่ายและได้รับความยินยอมจากผู้ปกครองก่อน
ส่วนที่เหลือ 1.5 หมื่นล้านบาทจำหน่ายให้แก่นิติบุคคลไม่แสวงหากำไร มีเฉพาะรุ่นอายุ 10 ปี เปิดจำหน่ายตั้งแต่ 24 พ.ย.-3 ธ.ค. 2564 ดอกเบี้ยคงที่ ร้อยละ 2.20 จ่ายดอกเบี้ยทุก 6 เดือน โดยจำหน่ายเฉพาะช่องทางเคาน์เตอร์ธนาคารทั้ง 4 แห่ง
ทั้งนี้ กระทรวงการคลังมีแผนออกพันธบัตรออมทรัพย์ในปีงบประมาณ 2565 รวม 1.5 แสนล้านบาท รอบนี้ออกพันธบัตร 8 หมื่นล้านบาทแล้ว ส่วนอีก 7 หมื่นล้านบาท จะออกจำหน่ายช่วงเดือน พ.ค.-ก.ย. 2565
วันจันทร์ที่ 25 เมษายน 2565
ปลัดกอบชัยฯ เปิดการสัมมนาชี้แจงแนวทางการติดตามประเมินผลโครงการแปรรูปสินค้าเกษตรอุตสาหกรรม 1 จังหวัด 1 ชุมชน : OPOAI-C
ปลัดกอบชัยฯ เปิดการสัมมนาชี้แจงแนวทางการติดตามประเมินผลโครงการแปรรูปสินค้าเกษตรอุตสาหกรรม 1 จังหวัด 1 ชุมชน : OPOAI-C
ปลัดกอบชัยฯ เปิดการสัมมนาชี้แจงแนวทางการติดตามประเมินผลโครงการแปรรูปสินค้าเกษตรอุตสาหกรรม 1 จังหวัด 1 ชุมชน : OPOAI-C
วันนี้ (25 เมษายน 2565) เวลา 9.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาชี้แจงแนวทางการติดตามประเมินผลโครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Agro-Industrial Community : OPOAI-C) เพื่อชี้แจงแนวทางการติดตามประเมินผลของโครงการฯ และสามารถดำเนินการให้บรรลุผลสัมฤทธิ์ โดยมีนางวรวรรณ ชิตอรุณ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายใบน้อย สุวรรณชาตรี นายวีระกิตติ์ รันทกิจธนวัชร์ ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม เข้าร่วมเป็นเกียรติ และมีอุตสาหกรรมจังหวัดทั้ง 76 จังหวัด เข้าร่วมการสัมมนาผ่านระบบออนไลน์ (Zoom) ณ ห้องประชุม อก.1 ชั้น 2 สำนักงานปลัดกระทรวงอุตสาหกรรม
โครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Agro-Industrial Community: OPOAI-C) เป็นการดำเนินงานร่วมกับสำนักงานอุตสาหกรรมจังหวัด 76 จังหวัด เพื่อสร้างองค์ความรู้ด้านการเพิ่มมูลค่าผลผลิตทางการเกษตรให้กับกลุ่มเกษตรกร เพื่อยกระดับเกษตรกรให้เป็นนักธุรกิจเกษตร #โครงการแปรรูปสินค้าเกษตรอุตสาหกรรม 1 จังหวัด 1 ชุมชน #OPOAI-C
วันศุกร์ที่ 2 กรกฎาคม 2564
สธ.เผยหลังฉีดวัคซีนกว่า 9.1 ล้านโดส พบอาการไม่พึงประสงค์ที่เกี่ยวข้องวัคซีนเพียง 67 ราย รักษาหายทุกราย
กระทรวงสาธารณสุข เผยหลังฉีดวัคซีนโควิด 19 กว่า 9.1 ล้านโดส คณะผู้เชี่ยวชาญพิจารณาอาการไม่พึงประสงค์ พบส่วนใหญ่เป็นการมีปฏิกิริยาร่างกายต่อการฉีดวัคซีน (ISRR) 210 ราย ที่เกี่ยวข้องกับวัคซีนมีเพียง 67 ราย รักษาหาย ไม่มีผู้เสียชีวิตจากวัคซีน
กระทรวงสาธารณสุข เผยหลังฉีดวัคซีนโควิด19 กว่า 9.1 ล้านโดส คณะผู้เชี่ยวชาญพิจารณาอาการไม่พึงประสงค์พบส่วนใหญ่เป็นการมีปฏิกิริยาร่างกายต่อการฉีดวัคซีน (ISRR)210 ราย ที่เกี่ยวข้องกับวัคซีนมีเพียง 67 รายรักษาหาย ไม่มีผู้เสียชีวิตจากวัคซีน พร้อมยืนยันวัคซีนทุกชนิดมีความปลอดภัยสูง ป้องกันป่วยหนักและเสียชีวิต
วันนี้ (2 กรกฎาคม 2564) นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค กล่าวถึงการติดตามเหตุการณ์ไม่พึงประสงค์ภายหลังการรับวัคซีนโควิด 19 ว่า ข้อมูลเมื่อวันที่ 27 มิถุนายน 2564 มีการฉีดวัคซีนโควิด 19 รวม 9.1 ล้านโดส พบอาการไม่พึงประสงค์รุนแรงหลังฉีดวัคซีนจำนวน 1,148 ราย คณะผู้เชี่ยวชาญพิจารณาแล้วเสร็จ 354 ราย อยู่ระหว่างติดตามข้อมูล 794 ราย โดยพบว่า 1.เป็นอาการที่เกี่ยวข้องกับวัคซีน 67 ราย ทุกรายรักษาหายแล้ว ไม่มีผู้เสียชีวิต 2.การมีปฏิกิริยาร่างกายต่อการฉีดวัคซีน (ISRR) 210 ราย ทุกรายหายเป็นปกติ ไม่มีผู้เสียชีวิต 3.เป็นเหตุการณ์ร่วมที่ไม่เกี่ยวข้องกับวัคซีน 43 ราย และ 4.เหตุการณ์ที่ยังไม่สามารถสรุปได้ว่าเกี่ยวข้องกับวัคซีน ต้องหาข้อมูลเพิ่มเติม 7 ราย
นายแพทย์เฉวตสรรกล่าวต่อว่า การฉีดวัคซีนโควิดในประเทศต่างๆ อยู่ในภาวะฉุกเฉิน เป็นการฉีดเพื่อป้องกันการป่วยหนักและการเสียชีวิต ซึ่งวัคซีนที่นำมาฉีดนั้นผ่านการประเมินความปลอดภัยของวัคซีน เริ่มตั้งแต่ช่วงที่มีการวิจัยแล้ว มีการเปรียบเทียบระหว่างกลุ่มที่ได้รับวัคซีนและผู้ที่ได้รับวัคซีนหลอก ซึ่งเมื่อเปรียบเทียบผ่านแล้วพบว่าวัคซีนโควิด19 ทุกชนิดมีความปลอดภัยสูงมาก อันตรายจากการแพ้ถึงขั้นรุนแรงมีน้อยมาก การเสียชีวิตหลังฉีดวัคซีนมักเป็นเหตุร่วม ทั้งนี้จากข้อมูลของประเทศอังกฤษพบว่ามีการฉีดวัคซีนจำนวนมาก ทำให้ผู้เสียชีวิตจากโควิดมีจำนวนต่ำ ผู้ติดเชื้อนอนโรงพยาบาลเพียงร้อยละ10 เท่านั้น ซึ่งการฉีดวัคซีนร้อยละ 25 จะช่วยลดการเสียชีวิตและถ้าฉีดวัคซีนได้ร้อยละ 50 จะช่วยลดการป่วยและป่วยอาการหนัก ดังนั้นขณะนี้ ประเทศไทยจึงเปิดให้ผู้สูงอายุที่ไม่ได้ลงทะเบียนหมอพร้อม on site เข้ามาฉีดวัคซีนได้ตามจุดต่างๆ ที่กำหนดให้มากขึ้น
*****************************2 กรกฎาคม 2564
วันจันทร์ที่ 23 พฤษภาคม 2565
วธ.ผลิตหนังสั้นสร้างสรรค์สังคมชุดใหม่ “น้ำตาในเปลวเพลิง”และ“สู้สุดใจ” เผยหลังกระแสตอบรับหนังสั้น“ปากดี”และ“10 บาทของครู”ดีเยี่ยม ยอดวิวผ่านสื่อออนไลน์ของวธ.กว่า 5.3 ล้านครั้ง
วธ.ผลิตหนังสั้นสร้างสรรค์สังคมชุดใหม่ “น้ำตาในเปลวเพลิง”และ“สู้สุดใจ” เผยหลังกระแสตอบรับหนังสั้น“ปากดี”และ“10 บาทของครู”ดีเยี่ยม ยอดวิวผ่านสื่อออนไลน์ของวธ.กว่า 5.3 ล้านครั้ง
วธ.ผลิตหนังสั้นสร้างสรรค์สังคมชุดใหม่ “น้ำตาในเปลวเพลิง”และ“สู้สุดใจ” เผยหลังกระแสตอบรับหนังสั้น“ปากดี”และ“10 บาทของครู”ดีเยี่ยม ยอดวิวผ่านสื่อออนไลน์ของวธ.กว่า 5.3 ล้านครั้ง ผลิตหนังสั้นเพิ่ม 2 เรื่อง “น้ำตาในเปลวเพลิง”และ“สู้สุดใจ” นำเสนอเรื่องราวของคนธรรมดา ที่เป็นฮีโร่ในชีวิตจริง ด้วยความมีคุณธรรม ความอดทน เสียสละ จิตอาสา มีน้ำใจและกตัญญู ต่อครอบครัว สถาบัน จนได้รับการชื่นชมเป็นแบบอย่างแก่สังคม เด็ก เยาวชน และบุคคลทั่วไป เตรียมเผยแพร่เร็วๆนี้
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) ได้ดำเนินนโยบายตามแผนแม่บทส่งเสริมคุณธรรมแห่งชาติ ฉบับที่ 1 ( พ.ศ.2559-2564) โดยจัดทำโครงการสร้างภาพยนตร์ส่งเสริมสังคมที่นำเสนอเนื้อหาเข้ากับบริบทวิถีชีวิตของคนไทยในสถานการณ์ปัจจุบัน อย่างสร้างสรรค์และมีคุณค่าแก่การยกย่องเชิดชู สร้างแรงบันดาลใจให้แก่ผู้ที่ได้รับชมผ่านมิติด้านศาสนา ศิลปะและวัฒนธรรม รวมทั้งนโยบายวธ.ในการเสริมสร้างจิตสำนึกและค่านิยมเชิงบวกสู่สังคมคุณธรรม ในบริบทสังคมไทยและสังคมโลก ภายใต้แนวคิด “วัฒนธรรมทำดี ทำงาน ทำเงิน” โดยจัดทำในรูปแบบสื่อภาพยนตร์สั้นส่งเสริมสังคมไทย เพื่อเผยแพร่ไปยังเด็ก เยาวชนและประชาชนอย่างทั่วถึง ซึ่งในปีที่แล้ววธ.จัดทำโครงการสร้างภาพยนตร์สั้น ระยะที่ 1 จำนวน 2 เรื่อง ได้แก่ เรื่องที่ 1 “ปากดี” และ เรื่องที่ 2 “10 บาทของครู” เพื่อส่งเสริมปลูกฝังคุณธรรม จริยธรรม ความอดทน เสียสละ มีน้ำใจ และความกตัญญูให้แก่เด็กและเยาวชน ซึ่งวธ.ได้เผยแพร่ภาพยนตร์สั้น 2 เรื่องนี้ผ่านสื่อโทรทัศน์ สื่อออนไลน์ทั้งยูทูป TikTok และเพจเฟซบุ๊กของวธ. โดยมีกระแสตอบรับเป็นอย่างดีและมียอดผู้เข้าชมภาพยนตร์สั้นทั้ง 2 เรื่องรวมทั้งหมด 5,326,564 ครั้ง รวมทั้งยังได้จัดทำบทบรรยาย เป็นภาษาอังกฤษ และภาษาจีน เผยแพร่อย่างกว้างขวางในต่างประเทศอีกด้วย
รัฐมนตรีว่าการกระทรวงวัฒนธรรม กล่าวอีกว่า ปีนี้วธ.ขับเคลื่อนโครงการสร้างภาพยนตร์สั้น ระยะที่ 2 จำนวน 2 เรื่อง คือ เรื่องแรก“น้ำตาในเปลวเพลิง” เป็นเรื่องราวของ “พอส” เด็กหนุ่มวัย 18 ปี ผู้มีหัวใจอาสา อยากเป็นอาสากู้ภัยตามรอยของแม่ที่เป็นอาสาของชุมชน พอสหยุดเรียนต่อเพื่อมาดูแลพ่อและเพื่อให้พี่ชายได้เรียน ต่อมาพอสเสียชีวิตเพราะเข้าไปช่วยดับเพลิงในโรงงานที่ถูกไฟไหม้ แม้ต้องสูญเสียลูกชายแต่แม่ของพอสก็ภูมิใจในความเสียสละอันยิ่งใหญ่ของลูกชาย และเรื่องที่สอง “สู้สุดใจ” เป็นเรื่องของ“แสตมป์” เด็กสาวนักชกมวยสากลที่ต่อสู้เพื่อความฝันและครอบครัว “แสตมป์”กลับมาชกมวยอีกครั้ง หลังจากหยุดชกไปนาน แต่การชกครั้งนี้เป็นการเดิมพันอนาคตอาชีพบนสังเวียนของเธอซึ่ง“ครอบครัว”และ“ความฝัน” เป็นพลังใจสำคัญ ทำให้แสตมป์ฮึดสู้ชกมวยแบบสุดใจเพื่อชัยชนะ ขณะนี้วธ.ถ่ายทำภาพยนตร์ทั้ง 2 เรื่องนี้เสร็จเรียบร้อยแล้ว และเตรียมที่จะเผยแพร่ผ่านสื่อต่างๆ เพื่อส่งเสริมปลูกฝังคุณธรรม จริยธรรม ความอดทน มีจิตอาสา เสียสละ มีน้ำใจ และความกตัญญูให้แก่เด็กและเยาวชน เพื่อเป็นแบบอย่างแก่สังคม
วันจันทร์ที่ 11 เมษายน 2565
รมช.สธ. กำชับหน่วยงานสาธารณสุขในพื้นที่เดินหน้าฉีดวัคซีนผู้สูงอายุ เพิ่มความปลอดภัยช่วงเทศกาลสงกรานต์
รัฐมนตรีช่วยว่าการกระทรวงสาธารณสุข ติดตามสถานการณ์โรคโควิด 19 จังหวัดสุราษฎร์ธานี กำชับหน่วยบริการสาธารณสุขและอสม. ในพื้นที่ ติดตามผู้สูงอายุมารับวัคซีน โดยเฉพาะเข็มกระตุ้น เพิ่มความปลอดภัยช่วงเทศกาลสงกรานต์
วันนี้ (11 เมษายน 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์มนู ศุกลสกุล สาธารณสุขนิเทศก์ เขตสุขภาพที่ 11 และคณะ ลงพื้นที่ติดตามสถานการณ์โรคโควิด 19 และระบบการดูแลรักษาผู้ป่วยในจังหวัดสุราษฎร์ธานี ณ โรงพยาบาลไชยา จังหวัดสุราษฎร์ธานี และกล่าวว่า สถานการณ์การฉีดวัคซีนของจังหวัดสุราษฎร์ธานี ขณะนี้ประชาชนทั่วไปมีความครอบคลุมเข็มแรก 73.19 % เฉพาะกลุ่ม 608 ครอบคลุม 86.42 % ส่วนวัคซีนเข็มกระตุ้นมีความครอบคลุมเพียง 21.23 % ได้กำชับให้เจ้าหน้าที่สาธารณสุขและอสม. เร่งรณรงค์เชิญชวนประชากรทุกกลุ่มให้เข้ารับการฉีดวัคซีน ทั้งเข็มปกติและเข็มกระตุ้น โดยเฉพาะกลุ่มผู้สูงอายุ ขอให้ติดตามผู้ที่ยังไม่ได้รับการฉีดวัคซีน และผู้ที่ต้องเข้ารับการฉีดเข็มกระตุ้นให้มาฉีดวัคซีนให้มากที่สุด เพื่อเพิ่มความปลอดภัยในช่วงเทศกาลสงกรานต์ที่จะมีลูกหลานกลับมาเยี่ยมบ้านโดยหากไม่สามารถเดินทางมาได้ ให้ประสานเจ้าหน้าที่สาธารณสุขในพื้นที่จัดบริการเชิงรุกเข้าไปฉีดในชุมชนต่อไป
ทั้งนี้ สถานการณ์โควิด 19 อำเภอไชยา จังหวัดสุราษฎร์ธานี ตั้งแต่ 1 มกราคม 2565 - 8 เมษายน 2565 พบผู้ติดเชื้อสะสม 5,496 ราย มีผู้ป่วยรายใหม่เฉลี่ยวันละ 94 ราย ส่วนใหญ่ไม่มีอาการหรือมีอาการเล็กน้อยได้จัดระบบการดูแลรักษาตามแนวทางของกระทรวงสาธารณสุข โดยให้การรักษาในรูปแบบผู้ป่วยนอกเป็นหลัก และให้ยารักษาตามอาการ
************************************** 11 เมษายน 2565
วันอังคารที่ 3 สิงหาคม 2564
ครม. ไฟเขียวจัดงบ 181.5 ล้านบาท หนุนโครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้
ครม. ไฟเขียวจัดงบ 181.5 ล้านบาท หนุนโครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้
น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)เห็นชอบในหลักการโครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้ พร้อมเห็นชอบกรอบงบประมาณรายจ่ายประจำปีงบประมาณ 2564-2572 ในกรอบวงเงิน 181.5 ล้านบาท เพื่อเป็นค่าใช้จ่ายในการดำเนินโครงการ ซึ่งโครงการนี้มีวัตถุประสงค์ในการสนับสนุนทุนการศึกษาให้กับนักเรียนเรียนดี มีความสามารถในจังหวัดชายแดนใต้ที่สำเร็จการศึกษาชั้นมัธยมศึกษาปีที่ 3 และผู้สำเร็จการศึกษาระดับมัธยมศึกษาปีที่ 6 ได้เข้าศึกษาต่อในระดับประกาศนียบัตรวิชาชีพ(ปวช.) จนสำเร็จการศึกษาระดับประกาศนียบัตรวิชาชีพชั้นสูง(ปวส.) และเมื่อจบแล้วมีงานทำ
สำหรับโครงการนี้ได้ตั้งเป้าหมายนักเรียนที่สำเร็จการศึกษาชั้นมัธยมศึกษาปีที่ 3 และมัธยมศึกษาปีที่ 6 ได้ศึกษาต่อจนสำเร็จการศึกษาระดับปวช.จำนวน 1,800 คน และปวส.จำนวน 600 คน รวมทั้งสิ้น 2,400 คน ในสถานศึกษาสังกัดสำนักงานคณะกรรมการการอาชีวศึกษาในจังหวัดชายแดนภาคใต้ โดยระดับปวช.จะได้ทุนละ 30,000 บาท/คน/ปี และระดับปวส.จะได้ทุนละ 40,000 บาท/คน/ปี
ทั้งนี้ กระทรวงศึกษาธิการได้ระบุว่า โครงการทุนอุดหนุนนักเรียนเรียนดีมีความสามารถในพื้นที่จังหวัดชายแดนภาคใต้ได้เริ่มดำเนินการมาตั้งแต่ปีงบประมาณ 2552 จนถึงปี 2563 มีผู้รับทุนไปแล้วประมาณ 3,900 คน โดยได้สร้างโอกาสทางการศึกษาให้กับนักเรียนนักศึกษาในโครงการ ซึ่งเป็นนักเรียนที่มีความเสี่ยงที่อาจจะออกนอกระบบการศึกษา เนื่องจากประสบปัญหาทางเศรษฐกิจ เพราะอยู่ในครอบครัวที่มีรายได้น้อย มีปัญหาทางสังคม ดังนั้นการสนับสนุนให้นักเรียนเข้ามาอยู่ในความดูแลของสถานศึกษา มีอาหาร มีที่พักอย่างเพียงพอ จะช่วยลดภาระทางเศรษฐกิจของครอบครัวในจังหวัดชายแดนภาคใต้ได้ นอกจากนี้การรับนักเรียน นักศึกษาเข้ามาพักประจำ สถานศึกษาสามารถจัดการเรียนการสอนด้านวิชาการพร้อมทั้งปลูกฝัง คุณธรรม จริยธรรมควบคู่กัน ส่งผลให้นักเรียน นักศึกษา เติบโตเป็นประชากรที่มีคุณภาพ ไม่เป็นปัญหาของสังคมในระยะยาว